Festivalen Sjonstock (1995–2005) var en utendørs rockefestival i Sør-Sjona med både norske band og band fra andre nordiske land. I årene 2006–2008 ble den arrangert i Gullsmedvika i Mo i Rana under navnet Vikafestivalen. Som en av Norges største festivaler, tiltrakk den seg band fra flere europeiske land og USA. Siden 2005 har festivalen Smeltedigelen vært avholdt, med røtter i jazz og blues. I 2006 ble Ytre Rana Festivalstiftelse grunnlagt. Samme år oppsto Sjona Rockefestival som en ny utendørs musikkfestival, som bare ble arrangert i 2006 og 2007. I 2008 ble Sjonafestivalen arrangert for første gang og var deretter årlig festival til og med 2011. I 2009 ble musikkfestivalen Verket avholdt for første gang. Nå er den Helgelands største musikkfestival. Musikkfestivalen Rød snø ble arrangert mellom 2014 og 2020. Tuff Enuff Bluesfestival ble arrangert første gang i 2023 av Tuff Enuff Bluesklubb.